**Taotlus kinnistusraamatu x-tee teenustele juurdepääsu võimaldamiseks**

**Teenuse taotleja**: Elektrilevi OÜ

**Teenuse taotleja registrikood**: 11050857

**Teenuse taotleja aadress:** Harju maakond, Tallinn, Kesklinna linnaosa, Veskiposti tn 2, 10138

**Teenuse taotleja e-posti aadress**: karl-kristjan.liiva@elektrilevi.ee

**Taotleja esindaja ees- ja perekonnanimi, ametinimetus:** Karl-Kristjan Liiva, arendusjuht

**Teenuse taotleja alamsüsteem**: Test - ee-test:COM:11050857:elv-maaomanikud

**Teenusele juurdepääsu võimaldamise soovi põhjendus**:   
Elektrilevi on elutähtsa teenuse osutaja ning vajab andmeid tarbijatele varustuskindluse tagamiseks. Andmete päring on vajalik elektrivõrgu korrashoiutöödest teavitamise tegemiseks kinnisasja omanikele.   
  
Hädaolukorra seaduse (HOS) § 36 lõige 1 punkt 11 nimetab elutähtsa teenusena elektriga varustamise. Elektrituruseaduse § 211 punktist 4 tulenevalt on HOS § 36 lõike 11 p-s 1 nimetatud elutähtsa teenuse osutaja võrguettevõtja, kelle jaotusvõrguga on ühendatud üle 5000 tarbija.   
  
Elektrituruseaduse (ELTS) § 8 lõikele 3 tuginevalt on jaotusvõrguettevõtja juriidiline isik, kes osutab võrguteenust jaotusvõrgu kaudu ning vastutab jaotusvõrgu käitamise, hoolduse ja arendamise eest oma teeninduspiirkonnas ja selle ühendamise eest teiste võrkudega. Jaotusvõrguettevõtja tagab võrgu pikaajalise võime rahuldada mõistlikku nõudlust elektrienergia jaotamise järele.   
  
Elektrilevi osutab võrguteenust 17. juunil 2004 väljastatud tegevusloa nr 3-3/99 alusel. Jaotusvõrguettevõtjana laienevad Elektrilevile ELTS § 65 lõikes 1 nimetatud kohustused, mh kohustus osutada oma teeninduspiirkonnas tarbijatele jt turuosalistele võrguteenuseid. Elektrilevi osutab võrguteenust üle 533 000 elektrivõrguteenuse kliendile, mis tähendab, et Elektrilevi on HOS tähenduses elutähtsa teenuse osutaja.   
  
Elektrilevi lähtub jaotusvõrgu rajamisel, hooldamisel ja arendamisel ka ehitusseadustikus ja selle alusel kehtestatud alamaktides sätestatud põhimõtetest.   
  
Ehitusseadustiku (EhS) § 70 lõike 1 ja § 77 lõike 1 kohaselt paikneb ehitist, sh elektripaigaldist ümbritseval maa-alal kaitsevöönd, mille ulatuses on kinnisasja kasutamine ja sellel tegutsemine piiratud elektripaigaldise ohutuse ning kaitse tagamiseks. Vastavalt EhS § 70 lõikele 7 on kaitsevööndi ulatus, kaitsevööndi kaitsmise, tähistamise ja soovitused kaitsevööndis tegutsemise kohta kehtestatud majandus- ja taristuministri 25.06.2015 määrusega nr 73 („Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“).   
  
Viidatud määruse § 9 lõigete 1 ja 2 kohaselt on Elektrilevil kui kaitsevööndiga elektripaigaldise omanikul õigus ja ka kohustus raiuda kaitsevööndis puud, põõsad ja oksad, mis ohustavad kaitsevööndiga ehitist või põhjustavad ehitise riket või rikke ohtu. Kaitsevööndiga ehitist (elektrivõrku) ohustavate puude, põõsaste ja okste raiumisest tuleb kinnisasja omanikku eelnevalt teavitada. Kaitsevööndiga ehitise (elektrivõrgu) riket või rikke ohtu põhjustava puu, põõsa ja oksa raiumisest ei pea kinnisasja omanikku eelnevalt teavitama ning sellisest tööst teavitatakse kinnisasja omanikku esimesel võimalusel. Määruse § 9 lõige 3 nõuab raiutud metsamaterjali käitlemist ja ladustamist kinnisasja omanikuga kooskõlastatud viisil.   
  
Määruse § 9 lõike 5 alusel on kaitsevööndiga ehitise omanikul ehk Elektrilevil kaitsevööndi korrashoiuks õigus teha kaitsevööndiga hõlmatud metsamaa raadamist metsaseaduses sätestatud korras. Metsaseaduse § 41 lõike 1 punkti 1 kohaselt on kavandatava raie kohta nõutav metsateatise esitamine kinnistu omaniku või tema esindaja poolt.

**Soovitud teenus(ed)**:

https://x-tee.ee/et/service-catalog/Kinnistu\_Lihtandmed\_v3/services/410418706/70000310/kr/EE/v3

**Palun avada teenus(ed):**

Toodangukeskkonnas

Testkeskkonnas

Arenduskeskkonnas

Käesolevaga kinnitab taotleja, et on tutvunud ja nõus kinnistusraamatu teenustaseme leppe (SLA) tingimustega.

Käesolevaga kinnitab taotleja, et teenust ja andmeid kasutatakse üksnes taotluses märgitud eesmärgil ning andmeid ei edastata kolmandatele osapooltele.

/allkirjastatud digitaalselt/